Hans Hansen Grimelund

Hans Hansen Grimelund (født 14. mai 1758, død 11. juni 1844 på Nordberg i Vestre Aker) var gårdbruker og stortingsmann fra Kråkstad i Akershus. Han var far til Hans Grimelund og Andreas Grimelund.

Grimelund var sønn av gårdbruker Hans Arnesen Asper (1731-1801). Fra 1779 var han bonde i Kråkstad, men kjøpte i 1781 gården Grimelund i Vestre Aker og bosatte seg der. Det var fra denne gården han tok navnet sitt fra. Senere kjøpte han gården Nordberg i samme sogn og bodde på den.

Grimelund var valgmann ved flere valgting, blant annet i 1814 da det ble valgt utsendinger til Riksforsamlingen på Eidsvoll. I 1815-16 var han 2. representant fra 
Akershus amt til det 1. ordentlige Storting.
Der var han medlem av tre komiteer. Fra 1824 var han forlikskommissær og fra 1837 medlem av herredsstyret.

Referanser

Kilder 
 Tallak Lindstøl: Stortinget og Statsraadet, 1814-1914. B. 1 D. 1 : Biografier A-K digital utgave side 300

Eksterne lenker 
 

Norske bønder
Stortingsrepresentanter 1815–1817
Stortingsrepresentanter for Akershus
Personer fra Ski kommune